*PREDLOG*

REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj ------------/18

20. februar 2018. godine

B e o g r a d

 Na osnovu člana 27. st. 8. i 14. Zakona o Narodnoj skupštini („Službeni glasnik RS“, broj 9/10), člana 44. stav 6. a u vezi sa članom 55. Poslovnika Narodne skupštine („Službeni glasnik RS“, broj 20/12 - Prečišćen tekst), Odbor za finansije, republički budžet i kontrolu trošenja javnih sredstava, na 37. sednici održanoj 20. februara 2018. godine, doneo je

**O D L U K U**

**o obrazovanju Radne grupe za sprovođenje postupka za izbor**

**četiri člana Republičke komisije za zaštitu prava u postupcima**

**javnih nabavki**

 1. OBRAZUJE SE Radna grupa za sprovođenje postupka za izbor četiri člana Republičke komisije za zaštitu prava u postupcima javnih nabavki (u daljem tekstu: *Radna grupa*), u sledećem sastavu:

 **Predsedavajući**:

 **-** Veroljub Arsić

 **Članovi**:

 - Goran Ćirić

 - prof.dr Milorad Mijatović

 - Milan Lapčević

 - Goran Kovačević

 2. Zadatak Radne grupe je da sprovede postupak za izbor četiri člana Republičke komisije za zaštitu prava u postupcima javnih nabavki (u daljem tekstu: Republička komisija), po javnom konkursu koji će biti objavljen u „Službenom glasniku RS“, dnevnom listu „Politika“ i na internet stranici Narodne skupštine Republike Srbije, na osnovu Odluke 11 broj ------------/18 od 20. februara 2018. godine, koji obuhvata: pregled prijava na javni konkurs i prateće dokumentacije radi provere i utvrđivanja ispunjenosti svih uslova navedenih u javnom konkursu, utvrđivanje principa za izradu i sačinjavanje predloga pitanja za test provere stručne osposobljenosti iz oblasti javnih nabavki, formiranje testa, sprovođenje testiranja, pregled i utvrđivanje rezultata testiranja kandidata za izbor četiri člana Republičke komisije.

 3. Radnoj grupi će u sprovođenju zadatka iz tačke 2. ove odluke administrativno-stručnu i tehničku pomoć pružati zaposleni u službi Odbora.

 4. Radna grupa počinje sa radom danom donošenja odluke a završava podnošenjem sveobuhvatnog izveštaja o svom radu Odboru. Radna grupa je dužna da o svakoj pojedinačnoj aktivnosti obaveštava i svoje predloge podnosi Odboru na usvajanje.

 5. Ova odluka stupa na snagu danom donošenja.

 PREDSEDNIK

 dr Aleksandra Tomić

O b r a z l o ž e nj e

 Članom 27. stav 8. Zakona o Narodnoj skupštini i članom 44. stav 6. Poslovnika Narodne skupštine propisano je da predsednik odbora, za razmatranje pojedinih pitanja iz svog delokruga i pripremu predloga o tim pitanjima, može da obrazuje posebnu radnu grupu, dok je članom 55. Poslovnika propisan delokrug rada Odbora za finansije, republički budžet i kontrolu trošenja javnih sredstava.

 Predloženom odlukom obrazuje se radna grupa u čijem sastavu su članovi i zamenici članova Odbora za finansije, republički budžet i kontrolu trošenja javnih sredstava, sa zadatkom da sprovede postupak za izbor četiri člana Republičke komisije za zaštitu prava u postupcima javnih nabavki (u daljem tekstu: Republička komisija), po javnom konkursu objavljenom u „Službenom glasniku RS“, dnevnom listu „Politika“ i na internet stranici Narodne skupštine Republike Srbije, na osnovu Odluke 11 broj ----------/18, koju je doneo Odbor dana 20. februara 2018. godine. Radnoj grupi će u izvršenju ovog zadatka administrativno-stručnu i tehničku pomoć pružati zaposleni u službi Odbora. Radna grupa počinje sa radom danom donošenja odluke o njenom obrazovanju a završava podnošenjem sveobuhvatnog izveštaja o svom radu Odboru. Takođe, Radna grupa je dužna da o pojedinačnim aktivnostima obaveštava i svoje predloge podnosi Odboru na usvajanje.